EkBass/fiwiki-20250220-pages-articles huggingface dataset:
Nino (etunimi)

Nino on etunimi. Italiassa sitä käytetään miehen nimenä, joka on muodostunut diminutiivina useista pidemmistä miehennimistä.Linda Rosenkrantz, Nino NameBerry 7.6.2024, viitattu 8.6.2024 Georgiassa Ninoa käytetään naisen etunimenä, joka saattaa olla peräisin kreikkalaisesta Ninos-nimen feminiinisestä muodosta.Nino Behind the Name, viitattu 8.6.2024 Mahdollista on myös georgialaisen nimen muodostuminen Niniven kaupungin nimestä.Clare Green, Nino NameBerry 7.6.2024, viitattu 8.6.2024 Suomessa Nino on ollut vuoteen 2024 mennessä käytössä yhteensä alle 580 henkilön etunimenä, enimmäkseen miehillä. Vuosina 1990–1999 syntyneitä Nino-nimisiä on Suomessa ollut 123, vuosina 2000–2009 syntyneitä 150 ja vuosina 2010–2019 syntyneitä 98.Nimipalvelu Digi- ja väestötietovirasto, viitattu 8.6.2024 == Tunnettuja Ninoja == * Nino Anderlini (1926–2004), italialainen maastohiihtäjä * Nino de Angelo, oik. Domenico Gerhard Gorgoglione (s. 1963), saksalainen kevyen musiikin laulaja * Nino Benvenuti (s. 1938), italialainen nyrkkeilijä * Nino Bibbia (1922–2013), italialainen skeleton- ja rattikelkkailija ja olympiavoittaja * Nino Bule (s. 1976), kroatialainen jalkapalloilija * Nino Burjanadze (s. 1964), georgialainen poliitikko, vt. presidentti 2003–2004 ja 2007–2008 * Nino Castelnuovo (1936–2021), italialainen näyttelijä * Nino Cerruti (1930–2022), italialainen yrittäjä ja muotisuunnittelija * Nino D’Angelo (s. 1957), italialainen laulaja, lauluntekijä ja näyttelijä * Nino Defilippis (1932–2010), italialainen maantiepyöräilijä * Nino Džandžghava (s. 1964), georgialainen säveltäjä * Nino Ferrer, Nino Agostino Arturo Maria Ferrari (1934–1998), italialais-ranskalainen laulaja, lauluntekijä ja kirjailija * Nino Gvetadze (s. 1981), georgialainen pianisti * Nino Laurenne, suomalainen laulaja ja musiikkituottaja * Nino Manfredi (1921–2004), italialainen näyttelijä * Nino Martoglio (1870–1921), italialainen toimittaja, kirjailija ja elokuvaohjaaja * Nino Ensio Mofu, NCO, suomalainen muusikko * Nino Niederreiter (s. 1992), sveitsiläinen jääkiekkoilija * Nino Oxilia (1889–1917), italialainen kirjailija ja elokuvaohjaaja * Nino Rešić, oik. Amir Rešić (s. 1964), bosnialainen laulaja * Nino Rota (1911–1979), italialainen säveltäjä * Nino Runeberg (1874–1934), suomenruotsalainen opettaja ja kirjailija * Nino Salukvadze (s. 1969), georgialainen pistooliampuja * Nino Schurter (s. 1986), sveitsiläinen maastopyöräilijä * Nino Vaccarella (1933–2021), italialainen autourheilija * Pyhä Nino (n 280–332), kristinuskon Georgiaan tuonut lähetyssaarnaaja ja pyhimys == Lähteet == Luokka:Etunimet
Abbeville (Alabama)

Abbeville on kaupunki Yhdysvalloissa Alabaman kaakkoisosassa Henryn piirikunnassa. Se on osa Dothanin tilastollista metropolialuetta. Vuoden 2020 väestönlaskennassa kaupungin väkiluku oli 2 358. == Lähteet == Luokka:Alabaman kaupungit
Valkoinen riisi

Valkoinen riisi on riisityyppi, jonka jyvät on hiottu valkoisiksi, jolloin uloimmat kerrokset on poistettu. Valkoinen riisi sisältää ruskeaa riisiä eli täysjyväriisiä enemmän rautaa, foolihappoa ja B1-, B2- ja B3-vitamiineja, kun taas täysjyväriisi sisältää enemmän B6-vitamiinia, magnesiumia, sinkkiä, kaliumia ja kalsiumia. Valkoisessa riisissä on vähemmän lektiiniä ja fytiliinihappoa ja täten valkoisen riisin ravinteet imeytyvät elimistöön paremmin. 100g valkoista riisiä sisältää energiaa 129 kcal, rasvaa 0,28 g, hiilihydraatteja 27,9 g ja proteiinia 2,66 g. Valkoista riisiä on saatavana Reilun kaupan luomutuotteena. Osa valkoisesta riisistä on basmatiriisiä. Valkoista riisiä on myös jasmiiniriisinä. Myös puuroriisi on joskus valkoista riisiä. Se sopii puurojen lisäksi myös leivontaan ja jälkiruokien valmistukseen. == Lähteet == Luokka:Riisi
Veli Saarinen (juristi)

Veli Paavo Saarinen (2. elokuuta 1908 Paavola – 26. huhtikuuta 1984 Helsinki) oli suomalainen juristi, joka toimi virkamiehenä ja korkeimman hallinto- oikeuden hallintoneuvoksena. ==Henkilöhistoria== Veli Saarisen vanhemmat olivat kunnallisneuvos Juho Paavo Saarinen ja Lempi Sofia Mustajoki ja puoliso vuodesta 1937 Elna Elisabeth Granbohm. Saarinen tuli ylioppilaaksi Turun suomalaisesta lyseosta 1927, suoritti ylemmän oikeustutkinnon 1935 ja auskultoi Turun hovioikeudessa. Varatuomarin arvon hän sai 1940. Saarinen oli Rymättylän, Köyliön ja Huittisten vt. nimismies 1935, Tuusulan apulaisnimismies 1935–1936, Maalaiskuntien Liiton lakimies vuodesta 1936 ja apulaistoiminnanjohtaja 1946–1947, Kansaneläkelaitoksen yleissihteeri vuodesta 1947 ja osastopäällikkö 1957–1962 ja korkeimman hallinto-oikeuden ylimääräinen hallintoneuvos vuodesta 1960 ja hallintoneuvos 1961–1975. Maalaiskuntalehden toimitussihteeri Saarinen oli 1939–1947 ja laintarkastuskunnan jäsen 1970–1972. (ei-vapaa) ==Julkaisuja== * Mitä kansaneläkejärjestelmämme voi antaa maatalousväestölle?, 1951 * Korkeimman hallinto-oikeuden vuosikirja 1961, 1963 (toim.) * Korkeimman hallinto-oikeuden vuosikirja 1964A, 1966 (toim.) == Lähteet == ==Aiheesta muualla== * Luokka:Suomalaiset juristit Luokka:Suomalaiset tuomarit Luokka:Suomalaiset virkamiehet Luokka:Vuonna 1908 syntyneet Luokka:Vuonna 1984 kuolleet
Jalkapallon Euroopan-mestaruuskilpailut 2032

Jalkapallon Euroopan-mestaruuskilpailut 2032 () järjestetään Italiassa ja Turkissa kesä-heinäkuussa 2032. Ne ovat järjestyksessään 19. jalkapallon miesten Euroopan-mestaruuskilpailut. 2032 Luokka:2030-luvun urheilu Euroopan- mestaruuskilpailut 2032 Euroopan-mestaruuskilpailut 2032 Luokka:Turkin urheilutapahtumat
Vihannesmehu

Vihannesmehu on vihanneksista teollisesti tai kotitekoisesti valmistettua mehua. Sen energiapitoisuus on yleensä vähäinen. Kaalimehu on kaalista, valkokaalista tai punakaalista tehtyä mehua.Tuoremehusekoituksissa kaalimehua sekoitetaan myös punajuurimehuun. Kaalimehua voidaan tehdä esimerkiksi mehulingolla. Punakaalista tehtyyn mehuun sopivat mausteeksi sitruuna ja inkivääri. Kurkkumehu on kurkusta valmistettavaa mehua. Kurkkumehu on melko hapanta, ja se sisältää K-vitamiinia. Kurkkumehulla on useita terveysvaikutuksia. Sen sanotaan muun muassa auttavan alentamaan kolesterolia, vahvistavan hermostoa ja torjuvan syöpää. Kurpitsamehu on kurpitsasta, yleensä talvikurpitsasta tehtyä mehua. Kurpitsoita voidaan mehustaa mehustimella ja samalla voidaan mehustaa muita kasviksia ja hedelmiä ja kurpitsamehua voidaan yhdistää muun muassa porkkanamehuun ja omenamehuun. Kurpitsamehua sekoitetaan myös appelsiinimehuun. pienoiskuva|upright|Porkkanamehua ja neljä porkkanaa. Porkkanamehu on porkkanasta valmistettavaa mehua. Porkkanamehussa on hyvin suuri karoteenipitoisuus, joten se sisältää A-vitamiinia. Porkkanamehu on erittäin terveellistä. Porkkanamehua myydään monissa maissa. Porkkanamehua käytetään tuoremehuseoksissa tomaattimehun ja appelsiinimehun kanssa. Porkkanamehua myydään paastomehuna Vogelin paastopaketissa. Punajuurimehu on punajuuresta tehtyä mehua. Sitä myydään luomutuotteena. Joskus punajuurimehu on maustettu sitruunamehulla. Punajuurimehua valmistettaessa siihen lisätään happoa ja se pastöroidaan säilymisen turvaamiseksi. Punajuurimehua käytetään tuoremehuseoksissa kaalimehun ja appelsiinimehun kanssa. Tomaattimehu on tomaatista valmistettavaa mehua. 100 grammaa tomaattimehua sisältää 70,1 milligrammaa C-vitamiinia. Tomaattimehu on erittäin terveellistä. Tomaattimehua juodaan usein sellaisenaan. Sitä käytetään Bloody Mary -cocktailin valmistukseen. == Lähteet == Luokka:Mehut
Martta Terävä

Martta Maria Terävä, ent. Arimo, o.s. Vikman (26. heinäkuuta 1881 Hämeenlinna – 19. elokuuta 1970) oli suomalainen Tampereella vaikuttanut valokuvaaja ja valokuvaamon omistaja.Suomen valokuvataiteen museo : Kuka kuvasi : Martta Terävä ( s. 1881, k. 1970 ) Martta Terävä asui Tampereella vuodesta 1888 alkaen. Hän aloitti ammattimaisena ateljeevalokuvaajana vuonna 1897 ja opiskeli valokuvausta Daniel Nyblinin liikkeessä 1899–1900. Hän oli työssä Gustin Lojanderin (1868–1935) kuvaamossa 1897–1900 ja saksalaissyntyisen August Schuffertin (1855–1936) valokuvaamossa Tamperella apulaisena ja sittemmin liikkeen hoitajana 1900–1923. Vuonna 1924 Schuffertin valokuvaamo siirtyi Martta Terävän haltuun. Martta Terävän valokuvaamo toimi Tampereella Hämeenkatu 29:ssä vuosina 1924–1976. Martta Terävän kuoleman jälkeen liikkeen toimintaa jatkoi hänen poikansa Onni Terävä.Kysymuseolta.fi 20.9.2022 : Milloin Martta Terävä kuvasi Tampereella?Suomen valokuvataiteen museo : Kuka kuvasi : August Schuffert ( s. 1855, k. 1936 )Suomen valokuvataiteen museo : Kuka kuvasi : Gustin Lojander ( s. 1868, k. 1935 ) Martta Terävä oli naimisissa 1913–1930 pastori Abraham Terävän (1879–1930) kanssa. Heidän lapsiaan olivat valokuvaaja Onni Terävä (1919–1991) ja Rauha Inkeri Terävä (1924–1951).Suomen valokuvataiteen museo : Kuka kuvasi : Onni Terävä ( s. 1919, k. 1991 ) Martta Terävä on haudattu Kalevankankaan hautausmaalle.Hautahaku.fi : Terävä Martta Maria == Lähteet == == Aiheesta muualla == * Valokuvaaja Martta Terävä helmikuussa 1961, Museovirasto, Kansatieteen kuvakokoelma, Pekka Kyytisen kokoelma * Valokuvaaja Martta Terävä kameransa ääressä helmikuussa 1961, Museovirasto, Kansatieteen kuvakokoelma, Pekka Kyytisen kokoelma * Martta Terävän valokuvaamon lehti-ilmoitus, Aamulehti, 08.06.1929, nro 154, s. 2, Kansalliskirjaston digitaaliset aineistot * Martta Terävän matkakertomus Ruotsin-matkaltaan 1937, Valokuvaaja, 01.06.1937, nro 3, s. 6, Kansalliskirjaston digitaaliset aineistot Luokka:Suomalaiset valokuvaajat Luokka:Vuonna 1881 syntyneet Luokka:Vuonna 1970 kuolleet
François Pérol

François Pérol (Le Creusot, Ranska, 6. marraskuuta 1963) on ranskalainen pankkiiri ja entinen virkamies. Hän on tällä hetkellä Natixisin toimitusjohtaja. == Koulutus == Pérol opiskeli HEC Parisissa, Sciences Po:ssa ja Kansallinen hallintokouluissa.FRANÇOIS PÉROL == Ura == Vuonna 1994 Pérolista tuli Comité interministériel de restructuration industrielle -komitean esittelijä ja myöhemmin pääsihteeri. Hän johti sitten valtiovarainministeriön rahoitusmarkkinatoimistoa vuosina 1996–1999 ja oli myös Pariisin klubin pääsihteeri. Vuonna 2001 hänestä tuli valtiovarainministeriön talous- ja talouskehitysjohtaja.François Pérol Vuonna 2002 hänestä tuli ministerien Francis Merin ja Nicolas Sarkozyn, silloisen talous-, valtiovarain- ja teollisuusministerin, kansliapäällikkö. Hän vastasi muun muassa Alcatelin, Bullin ja France Telecomin pelastamisesta, ja hänellä oli myös tärkeä rooli Euroopan komission kanssa sovitussa Alstomin pääomapohjassa. Myöhemmin hän osallistui Sanofi-Aventisin perustamiseen, Ranskan hallituksen neuvotteluihin Yhdysvaltain Los Angelesin käräjäoikeuden kanssa Executive Life2 -tapauksen ratkaisemiseksija järjesti myös Ixiksen myynnin Caisse des dépôts et consignationsin toimesta. Hän liittyi UMP:hen vuonna 2004, koska hän teki yhteistyötä silloisen talousministerin Nicolas Sarkozyn kanssa. Vuosina 2005–2007 hän oli Rothschild Bankin toimitusjohtaja. Tässä roolissa hän neuvoi Banque Populairen toimitusjohtajaa Philippe Dupontia Natixisin perustamisessa.François Pérol Toukokuussa 2007 hänet nimitettiin presidentin apulaispääsihteeriksi. Tässä asemassa hänestä tuli "Nicolas Sarkozyn talousohjelman suuri arkkitehti". Clearstream-tapaukseen liittyen liikemies Imad Lahoud syytti häntä tapaamisen järjestämisestä Nicolas Sarkozyn kanssa, minkä Pérol kiistää. Vuonna 2009 hänestä tuli BPCE Groupin toimitusjohtaja ja marraskuussa 2012 hänet vahvistettiin tähän tehtävään neljäksi vuodeksi.Portrait de François Pérol, le patron de BPCE, accusé de prise illégale d'intérêts Hän on Ranskan pankkiliiton puheenjohtaja 1.9.2009 alkaen. == Lähteet == == Aiheesta muualla == Luokka:Ranskalaiset liikemiehet Luokka:Vuonna 1963 syntyneet Luokka:Elävät henkilöt
Splashdown

Splashdown tarkoittaa avaruusaluksen laskeutumista lennon päätteeksi vesistöön, yleensä valtamereen. Avaruusaluksen nopeus hidastetaan maapallon ilmakehässä yleensä laskuvarjoilla. Alus ja sen miehistö noudetaan alueella odottavalle laivalle. Etsinnässä käytetään veneitä ja helikoptereita. Tätä laskeutumistapaa ovat käyttäneet pääasiassa yhdysvaltalaiset avaruushallinto Nasan ja yksityisen SpaceX:n miehitetyt avaruuskapselit, kuten Mercury, Gemini, Apollo ja Crew Dragon. Venäläinen Sojuz ja kiinalainen Shenzhou laskeutuvat tavallisesti maalle, mutta voivat tehdä tarvittaessa laskun myös veteen. == Edut ja riskit == Veteen laskeutumisen etuna on se, että aavalla merellä on vähän mahdollisia esteitä, joihin laskutuva alus voisi törmätä. Laskeutuminen on myös pehmeämpi; kovalle maalle laskeutuessa aluksen täytyy käyttää yleensä myös jarruraketteja, koska laskeutumisnopeuden pitää olla nestemäiseen veteen laskeutumiseen verrattuna pienempi. Veteen laskeutumisen suurin riski on avaruusaluksen täyttyminen vedellä ja uppoaminen. Kellunnan varmistamiseksi kapselit varustetaan usein täyttyvillä kellukkeilla. Merellä laskeutumispaikka voi olla tuulten takia arvaamaton ja huonot säätilat tekevät etsijöiden toiminnasta hankalampaa. == Lähteet == Luokka:Avaruustoiminta
Axel Alfthan (todellinen valtioneuvos)

Axel Alfthan (8. kesäkuuta 1864 Viipuri – 9. huhtikuuta 1939 Nizza, Ranska) oli suomalainen todellinen valtioneuvos.Kuolleita, Helsingin Sanomat, 14.04.1939, nro 99, s. 8, Kansalliskirjaston digitaaliset aineistot. Viitattu 08.06.202470-vuotias. Tod. valtioneuvos Axel Alfthan, Helsingin Sanomat, 08.06.1934, nro 151, s. 6, Kansalliskirjaston digitaaliset aineistot. Viitattu 08.06.2024 Alfthan opiskeli Pietarin yliopistossa suorittaen siellä oikeustutkinnon. Hän oli työssä Venäjän oikeusministeriössä Pietarissa varajohtajana ja jonkin aikaa Suomen valtiosihteerinvirastossa sekä pidemmän aikaa Pietarin evankelis-luterilaisessa ylikonsistoriossa. Hänelle tarjottiin senaattorin paikkaa Suomesta mutta hän ei ottanut sitä vastaan poliittisista syistä. Alfthan otti osaa useiden toimikuntien, komiteain, Venäjän valtakunnanduuman ja valtakunnan neuvoston työhön sekä osallistui nuorempana erinäisiin oikeuslaitosten toimiin Vilnassa ja Odessassa. Alfthan oli lokakuun vallankumouksen 1917 aikoihin apulaisjohtajana Venäjän oikeusministeriössä. Alfthan pakeni 1919 Suomeen ja perusti täällä vuonna 1924 Ab Axel Alfthan Oy- nimisen yrityksen toimien sen johtajana kuolemaansa saakka. Korkeavuorenkatu 45:ssa toiminut Ab Axel Alfthan Oy myi tukuttain ja vähittäin trasselia ja nuoraa.Ab. Axel Alfthan Oy, Sininen kirja : Suomen talouselämän hakemisto, 01.12.1939, nro II 1939-40, s. 92, Kansalliskirjaston digitaaliset aineistot. Viitattu 08.06.2024 == Lähteet == Luokka:Venäläiset virkamiehet Luokka:Pietarinsuomalaiset henkilöt Luokka:Vuonna 1864 syntyneet Luokka:Vuonna 1939 kuolleet
Suomen latvialaiset

Suomen latvialaiset tai suomenlatvialaiset ovat Latviasta Suomeen muuttaneita henkilöitä. Vuonna 2023 suomenlatvialaisia oli noin 4 600 henkilöä eli noin 0,08% koko Suomen väestöstä. Ei ole varmuutta siitä, ovatko Suomeen muuttaneet Latvian kansalaiset etnisesti latvialaisia vai venäläisiä, sillä Suomessa ei tilastoida etnisiä ryhmiä. Muita pienempiä etnisiä ryhmiä Latviassa ovat valkovenäläiset, ukrainalaiset, puolalaiset sekä liettualaiset. ==Kansalaisuudettomuus== Vuonna 2013 Latviassa oli yli 267 000 henkilöä, joilla ei ole minkään maan kansalaisuutta. On mahdollista, että osa näistä henkilöistä on päätynyt Suomeen. ==Katso myös== *Suomen virolaiset ==Lähteet== ==Aiheesta muualla== *Rozentāls-seura Luokka:Latvia Luokka:Suomen etniset ryhmät
Gaggan Anand

Gaggan Anand (s. 1978 Kolkata) on intialainen kokki.Gaggan Anand will open new Bangkok joint after restaurant’s closure Prestige Online 4.9.2019, viitattu 8.6.2024 Anand aloitti uransa Intian ravintoloissa ja muutti Bangkokiin vuonna 2007.Gaggan Anand The Best Chef Awards, viitattu 8.6.2024 Hän sai opetusta Ferran Adriàlta ja alkoi soveltaa tämän molekyyligastronomiaa työssään. Anand on uudistanut intialaista keittiötä japanilaisilla ja jopa eteläamerikkalaisilla vaikutteilla. Vuonna 2010 hän perusti Bangkokissa Gaggan-ravintolan. Se valittiin Aasian 50 parhaan ravintolan listan ensimmäiselle sijalle ennätykselliset neljä kertaa vuosina 2015–2018.Gaggand Anand Asia's 50 Best Restaurants, viitattu 8.6.2024 Vuonna 2018 ravintolalla oli kaksi Michelin-tähteä. Anandille omistettiin jakso Netflixin sarjassa Chef's Table. Alkuperäinen Gaggan-ravintola suljettiin elokuussa 2019. Erimielisyydet liikekumppanien kanssa vaikuttivat sulkupäätökseen. Marraskuussa 2019 Anand avasi uudessa bangkokilaisessa paikassa hieman uudistuneen ravintolan, joka debytoi Aasian 50 parhaan ravintolan listalla sijalla 5 vuonna 2021 ja sai Highest New Entry -palkinnon. Anand pääsi ehdolle The Best Chef Awardsissa ensimmäisen kerran vuonna 2023. == Lähteet == Luokka:Intialaiset kokit Luokka:Vuonna 1978 syntyneet Luokka:Elävät henkilöt
Heavy Rocks

Heavy Rocks on japanilaisen rock- ja metalliyhtyeen Borisin sarja samannimisiä albumeita. Ensimmäinen Heavy Rocks -niminen albumi julkaistiin vuonna 2002, toinen vuonna 2011 ja kolmas vuonna 2022. == Heavy Rocks (2002) == Albumi julkaistiin 26. huhtikuuta vuonna 2002 ja uudelleen syyskuussa vuonna 2023. == Heavy Rocks (2011) == Järjestyksessään toinen "Heavy Rocks" -albumi julkaistiin 24. toukokuuta 2011. Samana päivänä ilmestyi myös yhtyeen albumi Attention Please. Albumin LP-vinyyliversio on CD-versiota muutaman minuutin pidempi, koska albumin kaksi kappaletta "Missing Pieces" ja "Czechoslovakia" ovat vinyyliversiossa kumpikin kestoltaan pidempiä CD-version raitoihin nähden. == Heavy Rocks (2022) == Kolmas ja viimeisin "Heavy Rocks" -albumi julkaistiin vuonna 2022. == Aiheesta muualla == * Heavy Rocks (2002) MusicBrainz-sivustolla (englanniksi) * Heavy Rocks (2002) yhtyeen Bandcamp- sivulla (englanniksi) * Heavy Rocks (2011) Musicbrainz-sivustolla (englanniksi) * Heavy Rocks (2011) yhtyeen Bandcamp-sivulla (englanniksi) * Heavy Rocks (2022) Musicbrainz-sivustolla (englanniksi) * Heavy Rocks (2022) yhtyeen Bandcamp-sivulla (englanniksi) __SISLUETTPAKOTUS__ Luokka:Heavy metal -albumit Luokka:Japanilaiset albumit Luokka:Sludge metal -albumit Luokka:Stoner rock -albumit Luokka:Vuoden 2002 albumit Luokka:Vuoden 2011 albumit Luokka:Vuoden 2022 albumit
Fredrik Lindholm

Fredrik Karl Lindholm (8. heinäkuuta 1884 Helsinki – 3. maaliskuuta 1952 Pietarsaari) oli suomalainen lyseon rehtori.Päivästä päivään. 50 v. täyttää, Helsingin Sanomat, 08.06.1934, nro 151, s. 6, Kansalliskirjaston digitaaliset aineistot. Viitattu 08.06.2024Ylioppilasmatrikkeli 1902, matrikkelinumero 27680Nykarlebyvyer : Fredrik Lindholm 1884—1952 Lindholmin vanhemmat olivat kauppias Carl Johan Lindholm ja Eva Gustava Häger. Hän pääsi ylioppilaaksi 1902 (Läroverket för gossar och flickor) ja valmistui filosofian kandidaatiksi 1907. Hän teki opintomatkoja Astrakaniin 1904, Oxfordiin 1909 ja 1910 sekä Lontooseen 1909. Lindholm oli opettajana Tampereen ruotsalaisessa yhteiskoulussa 1907–1908 ja Viipurissa Svenska Fruntimmersskolanissa 1909. Hän oli opettajana Pietarsaaren reaalioppilaitoskessa ja sittemmin yhteislyseossa vuodesta 1909 lähtien ja oli Pietarsaaren yhteislyseon rehtorina vuodesta 1928. Lindholm jäi eläkkeelle 1951. Lindholm toimi myös Pietarsaaren museon intendenttinä 1911–1920 ja Pietarsaaren rahatoimikamarin sihteerinä 1919–1920. Hän oli valantehnyt englanninkielen kielenkääntäjä vuodesta 1913. Pietarsaaren kaupunginvaltuuston jäsenenä Lindholm oli 1917–1927. Suomen sisällissodan aikana Lindholm toimi Pietarsaaressa piiriesikunnan sihteerinä sekä myöhemmin piiripäällikkönä. == Lähteet == Luokka:Suomen oppilaitosten rehtorit Luokka:Pietarsaaren kaupunginvaltuutetut Luokka:Suomen sisällissodan valkoiset Luokka:Vuonna 1884 syntyneet Luokka:Vuonna 1952 kuolleet
Askarin pakolaisleiri

Askarin pakolaisleiri () on palestiinalaispakolaisten leiri Palestiinan Länsirannalla Nablusin kaupungin vieressä. Vuonna 2022 leirissä asui 23 760 virallisesti rekisteröityä pakolaista. ==Maantiede== Askarin pakolaisleiri sijaitsee Palestiinan Länsirannalla Nablusin kuvernoraatissa Nablusin kaupungin vieressä. Pinta-alaa leirillä on 0,119 km². Leiri koostuu kahdesta osasta, niin sanotusta vanhasta leiristä ja uudemmasta leiristä noin kilometrin päässä vanhasta leiristä. Lähellä sijaitsee myös Balatan pakolaisleiri. ==Historia== Askarin pakolaisleiri perustttiin vuonna 1950 ja sen asukasluku kasvoi nopeasti seuraavan vuosikymmenen aikana. Tällöin osa leirin asukkaista perusti uuden Askarin alueen lähelle vanhaa leiriä. Oslon rauhanprosessin yhteydessä vanhan leirin alueesta tuli osa palestiinalaishallinnon aluetta A ja uudempi leiri kuului palestiinalaisten ja Israelin yhdessä hallitsemaan alueeseen B. Juutalaiset pyhiinvaeltajat kulkevat ajoittain leirin läpi Joosefin haudalle. Heitä turvaavat usein Israelin turvallisuusjoukot ja ajoittain tapahtuu yhteenottoja paikallisten kanssa. ==Väestö== Askarin pakolaisleirissä oli YK:n UNRWA:n mukaan vuonna 2022 yhteensä 23 760 virallisesti rekisteröityä pakolaista. Askar on yksi Länsirannan tiheimmin asutuista pakolaisleireistä. Huomattavia ongelmia leirillä ovat korkea työttömyys, tiheä asutus ja asuntojen huono kunto. ==Lähteet== Luokka:Palestiinan kaupungit Luokka:Palestiinalaisten pakolaisleirit
Rosa Ponselle

Rosa Melba Ponzillo (22. tammikuuta 1897 – 25. toukokuuta 1981), tunnettiin esiintyjänimellä Rosa Ponselle, oli yhdysvaltalainen oopperalaulaja. Äänialaltaan hän oli sopraano. Ponselle syntyi italialaisten siirtolaisten perheeseen Connecutissa. Hän aloitti esiintymisen laulajana jo lapsuudessaan, aluksi paikallisessa kaupassa ja sittemmin mykkäelokuvateatterissa. Tämän jälkeen hän alkoi esiintyä vanhemman sisarensa kanssa New Havenin ja myöhemmin New Yorkin vaudeville-näytelmissä. Vuonna 1918, Ponsellen ollessa 21-vuotias, Enrico Caruso kutsui hänet osallistumaan Metropolitan-oopperan järjestämään koe-esiintymiseen. Hänen suorituksensa Giuseppe Verdin oopperassa Kohtalon voima herätti vaikutuksen, ja hänestä tuli ensimmäinen amerikkalaissyntyinen Metropolitaniin otettu laulaja, jolla ei ollut eurooppalaista kokemusta tai muodollista alan koulutusta. Suurimman osan urastaan Ponselle esiintyikin Metropolitan-oopperassa. Lyhytaikaisemmin hän lauloi myös Royal Opera Housessa Lontoossa ja Maggio Musicalessa Firenzessä. Jätettyään teatterin vuonna 1937 hän keskittyi levyttämiseen ja opettamiseen. Ponselle kuoli entisen miehensä kanssa rakennuttamassaan kodissaan Baltimoressa vuonna 1981. Osa kriitikoista piti häntä aikansa sopraanoista parhaimpana. Erityisesti hän sai tunnustusta Vincenzo Bellinin Norma-oopperan nimiroolin tulkitsijana. == Lähteet == Luokka:Vuonna 1897 syntyneet Luokka:Vuonna 1981 kuolleet Luokka:Yhdysvaltalaiset oopperalaulajat Luokka:Sopraanot Luokka:Amerikanitalialaiset
Maja Bogdanović

Maja Bogdanović (; s. 1982 Belgrad) on serbialainen sellisti.James Manheim, Maja Bogdanovic AllMusic, viitattu 8.6.2024 Bogdanović sai opetusta Zemunin Kosta Manojlović -musiikkikoulussa. 16-vuotiaana hän lähti Pariisiin, jossa valmistui Pariisin konservatoriosta. Hänen opettajiinsa kuuluivat Michel Strauss, Itamar Golan ja Pierre-Laurent Aimard. Bogdanović opiskeli myös Universität der Künste Berlinissä Jens Peter Maintzin johdolla. Hänen muita opettajiaan olivat Bernard Greenhouse, Alban Gerhardt, Young-chang Cho ja Heinrich Schiff. Bogdanović sai muun muassa Pariisin Concours de violoncelle Rostropovitchin erikoispalkinnon. Hän on vieraillut lukuisten orkesterien solistina eri maissa. Hän on tehnyt kamarimusiikissa yhteistyötä muiden muassa Nino Gvetadzen, Frederieke Saeijsin ja Nemanja Radulovićin kanssa. Bogdanović on esiintynyt säännöllisesti Kuhmon kamarimusiikissa.Maja Bogdanovic Schmidt Artists, viitattu 8.6.2024 Bogdanović on tehnyt levytyksiä monille levymerkeille. Ensimmäisen levytyksensä hän teki vuonna 2013 Rodrieg Ensemblen albumilla Holy War X. Hän on myös levyttänyt muun muassa Philip Sawyersin sellokonserton, jonka säveltäjä omisti hänelle. Bogdanović on kantaesittänyt myös Nicolas Bacrin, Sofija Gubaidulinan, Ivan Jevtićin, Krzysztof Pendereckin, Éric Tanguyn ja Benjamin Jusupovin teoksia. Hänet kutsuttiin esiintyjäksi Pendereckin 80-vuotisjuhlallisuuksiin Varsovaan. Bogdanović soittaa Frank Ravatinin rakentamaa selloa. == Lähteet == Luokka:Serbialaiset muusikot Luokka:Sellistit Luokka:Vuonna 1982 syntyneet Luokka:Elävät henkilöt
Metsokankaan koulu

Metsokankaan koulu on Oulun Metsokankaalla sijaitseva yhtenäiskoulu, jossa opiskelee noin 1 200 peruskoulun oppilasta. == Yksiköt == Koulu koostuu neljästä rakennuksesta, jotka ovat Isometso, Pikkumetso, Korpimetso ja Ukkometso. Isometson yksikkö on selkeästi isoin ja Ukkometson yksikössä opiskelee pelkästään yläkoululaisia. Kuitenkin osa yläkoululaisista opiskelee Isometson yksikössä. Pikkumetson ja Korpimetson yksiköissä opiskelee alakoululaisia. == Lähteet == Luokka:Oulun peruskoulut
Ad-Duhayšahin pakolaisleiri

Ad-Duhayšahin pakolaisleiri on palestiinalaispakolaistenleiri Palestiinan Länsirannalla Betlehemin kaupungin eteläpuolella. Vuonna 2022 leirillä oli 18 869 virallisesti rekisteröityä pakolaista. ==Maantiede== Ad-Duhayšahin pakolaisleiri sijaitsee Palestiinan Länsirannalla Betlehemin kuvernoraatissa Betlehemin kaupungin lounaispuolella. Sen muita naapuripaikkakuntia ovat ad- Doha lännessä ja Artas etelässä. Paikan korkeus merenpinnasta on 790 metriä. Vuotuinen sadanta alueella on 589 mm ja vuoden keskilämpötila 16°C. ==Historia== Ad-Duhayšahin pakolaisleiri perustettiin vuonna 1949 Betlehemin pääkadun varrelle. Sen asukkaat olivat enimmäkseen pakolaisia Länsi- Jerusalemista ja Hebronin länsipuoleisilta alueilta. Leiri rakennettiin alkujaan noin 3 000 pakolaiselle. Oslon rauhanprosessin yhteydessä leirin alueesta tuli osa kokonaan palestiinalaisten hallinnossa olevaa aluetta A. Ensimmäisen intifadan aikana Israelin turvallisuusjoukot rakensivat koko leirin ympäri aidan, joka on myöhemmin purettu. Toisen intifadan aikana turvallisuusjoukot tekivät useita iskuja leiriin, jolla pidettiin voimassa myös ulkonaliikkumiskieltoja. ==Väestö== Yhdistyneiden kansakuntien UNRWA:n mukaan leirillä oli vuonna 2022 yhteensä 18 869 virallisesti rekisteröityä pakolaista. ==Lähteet== Luokka:Palestiinan kaupungit Luokka:Palestiinalaisten pakolaisleirit
Adjumani

Adjumani on kaupunki Ugandassa pohjoisella hallintoalueella Adjumanin piirikunnassa. Kaupungin väkiluku oli vuoden 2014 väestönlaskennassa 35 433. == Maantiede ja ilmasto == Adjumani sijaitsee Gulun luoteispuolella Adjumanin piirikunnassa Ugandan pohjoisosassa. Lämpötila on suunnilleen 28–32 °C. Vuodessa on kaksi sadekautta. Toinen sadekausi on jaksolla helmikuu–toukokuu ja niin sanottu pieni sadekausi jaksolla elokuu–syyskuu. == Historia == Adjumanin piirikunta perustettiin 17. toukokuuta 1997, kun Moyon piirikunta jaettiin kahtia. == Lähteet == == Aiheesta muualla == Luokka:Ugandan kaupungit
Tekoälysäädös

Tekoälysäädös on Euroopan unionin (EU) tuleva asetus, joka luo yhteisen sääntelykehyksen tekoälyn käytölle unionissa. Säädös jakaa tekoälyn käyttökohteet neljään luokkaan niiden terveyteen, turvallisuuteen ja perusoikeuksiin kohdistuvien riskien perusteella, mikä määrittää, miten tiukkaa sääntelyä niihin kohdistuu. Suurimman riskin tekoälysovellukset, kuten sosiaaliset luottoluokitusjärjestelmät, tulevat olemaan kiellettyjä EU:n sisämarkkinoilla. Korkean riskin luokkaan lukeutuvat muun muassa kriittiseen infrastruktuuriin, rekrytointiin, terveydenhuoltoon sekä lain- ja rajavalvontaan käytettävät tekoälyjärjestelmät, ja niitä koskevat säännökset liittyvät riskienhallintaa, tietohallintoon, dokumentointiin ja avoimuuteen. Lisäksi korkean riskin järjestelmät tulee ilmoittaa EU:n laajuiseen julkiseen rekisteriin. Matalan riskin tekoälyjärjestelmille tulee vähäisiä avoimuusvaatimuksia, ja vähäisen tai olemattoman riskin tekoälysovellukset jäävät kokonaan sääntelyn ulkopuolelle. Euroopan komissio antoi lainsäädäntöehdotuksen tekoälysäädöksestä 21. huhtikuuta 2021. Ehdotusta käsiteltiin tavallisessa lainsäätämisjärjestyksessä, ja Euroopan parlamentti ja EU:n neuvosto pääsivät sopuun sen sisällöstä pitkien kolmikantaneuvottelujen jälkeen joulukuussa 2023. Parlamentti antoi lopullisen hyväksyntänsä asetukselle täysistunnossa 13. maaliskuuta 2024, ja neuvosto 21. toukokuuta 2024. Tämän jälkeen asetus odottaa allekirjoittamista ja julkaisua Euroopan unionin virallisessa lehdessä. == Lähteet == Luokka:Tekoäly Luokka:Euroopan unionin asetukset
Bersée

Bersée on kunta Pohjois-Ranskassa Nordin departementissa Hauts-de-Francen alueella. Se sijaitsee noin 24 kilometriä Lillen kaupungista etelään. Kunnassa on ollut kirkko jo 1200-luvulla. Nykyisen Saint-Étiennen kirkon vanhin osa on vuonna 1558 valmistunut etelälaiva. Vuosina 1617–1620 tehdyissä rakennustöissä valmistui kirkon 31 metriä korkea torni. Vuonna 1881 tehdyissä muutostöissä kirkon sisustus uusittiin täysin. Kalvaarioryhmä Neljä hyvää jumalaa on rakennettu 1800-luvun alussa. Siinä on takoraudasta tehty kaksoisristi, jossa roikkuu neljä identtistä Kristusta, ja jotka katsovat neljään eri suuntaan. Muistomerkki on tehty neljälle Ricourtin veljekselle, jotka joutuivat 1700-luvun lopulla vastavallankumouksellisista sympatioista epäiltyinä lähtemään maanpakoon Saksan Westfaleniin. == Urheilu == Kunnassa on Pariisi–Roubaix maantiepyöräkilpailussa käytettävä kivitieosuus eli pavé. Auchy-lez-Orchies - Bersée osuuden pituus on 2 670 metriä. ==Lähteet== ==Aiheesta muualla== Luokka:Nordin kunnat
Añisoc (Päiväntasaajan Guinea)

Añisoc on kaupunki Päiväntasaajan Guineassa. Se sijaitsee Wele-Nzasin provinssissa, ja sen väkiluku oli 12 705 vuonna 2008. Añisoc perustettiin vuonna 2000. Luokka:Päiväntasaajan Guinean kaupungit
Romitan

Romitan on kaupunki ja Romitanin piirin hallinnollinen keskus Buharan alueella Uzbekistanissa. Se sijaitsee 17 kilometriä Buharasta pohjoiseen. Kaupungissa oli 14 300 asukasta vuonna 2016. Romitan on yksi Uzbekistanin vanhoista kaupungeista. Joidenkin lähteiden mukaan se oli hallitsijoiden asuinpaikka jo ennen Buharan perustamista. Arabit valtasivat Romitanin vuonna 674, mutta se mainitaan Buharan keitaan kaupunkien joukossa vielä keskiajalla. Nykyinen kaupunki on perustettu vuonna 1981. Kaupunki on maatalousalueen keskus, jossa toimii tiilitehdas, pellavankäsittelylaitos, kutomo ja kirjapaino. Rakennusmuistomerkkeihin kuuluvat 1200–1300-luvuilla pystytetyt Xoja Ali Romitaniyn ja Xoja Muhammad Boboyi Samosiyn mausoleumit. ==Lähteet== Luokka:Buharan alue Luokka:Uzbekistanin kaupungit
Erkki Kariluoma

Erkki Kariluoma (aik. Berg) (16. syyskuuta 1911 Viipuri – 10. marraskuuta 1995 Helsinki) oli suomalainen jääpalloilija ja jalkapalloilija. Lisäksi hän oli voittamassa ensimmäistä jääkiekon Suomen mestaruutta vuonna 1928. == Ura jääpalloilijana == Erkki Kariluoman päälajina oli jääpallo, jossa hän pelasi hyökkääjänä. Hän aloitti jääpallouransa Viipurin Reippaassa vuonna 1928, jolloin hän oli Reippaan joukkueessa voittamassa ensimmäistä jääkiekon Suomen mestaruutta. Seuraavana vuonna hän oli uuden viipurilaisen palloiluseuran Viipurin Palloseuran (ViPS) riveissä, jossa hän oli voittamassa mestaruutta kaudella 1931, jolloin pelattiin ensimäinen sarjamuotoinen jääpallon pääsarja. Kariluoma pelasi sen jälkeen vielä neljä kautta ViPS:n riveissä. Erkki Kariluoma oli perustamassa joulukuussa 1936 Ensoon palloilun erikoisseuraa Ylä-Vuoksen Palloseuraa (YVPS) saaden 3 vuotta myöhemmin Gösta Bergin Reippaan jääkiekko-mestarijoukkueesta pelikaverikseen. Kaudella 1939 YVPS nousi jääpallon mestaruussarjaan ja eteni aina loppuotteluun, jossa se hävisi HIFK:le numeroin 1-4 Kariluodon tehdessä YVPS:n ainoan maalin. Talvisodan jälkeen Kariluoma siirtyi Helsinkiin, jossa hän pelasi viipurilaisessa evakkoseura Viipurin Sudet. Seura osallistui välirauhan aikana pelattuun kauden 1941 Mestaruussarjaan häviten HIFK:lle 4-2. Jatkosodan aikana Sudet siirtyi takaisinvallattuun Viipuriin osan viipurilaisjääpalloilijoista jäädessä Helsinkiin, jossa entiset ViPS:n pelaajat perustuivat uuden seuran Hukat, jossa Kariluoma pelasi kaudella 1943. Sodan jälkeen kaudella 1945 Kariluoma pelasi kauden jälleen Susissa, mutta siirtyi seuraavaksi kaudeksi Hukkiin, jossa hän pelasi kauteen 1950 asti. Näin hän pelasi jääpallon pääsarjaa kaikkiaan 14 kautta seuroina viipurilaiset Reipas, ViPS ja Sudet sekä ensolainen YVPS ja helsinkiläinen Hukat. Kaikkiaan hän pelasi 59 pääsarjaotelua tehden niissä 39 maalia. Jääpallomaaotteluja Erkki Kariluoma pelasi urallaan 8 A- ja 2 B-maaottelua, joista ensimmäinen oli vuonna 1929 ja viimeinen vuonna 1948. Niissä hän teki kuusi maalia. === Saavutukset === * Suomen mestaruus 1931 ViPS:n riveissä, * 3 SM-hopeaa 1934 ViPS:n riveissä, 1939 YVPS:n riveissä ja 1941 Susien riveissä * 5 SM-pronssia 1930, 1932, 1933 ViPS:n riveissä, 1943 Hukkien riveissä == Ura jalkapalloilijana == Kariluoma pelasi kilpatasolla myös jalkapalloa samoissa seuroissa, joissa pelasi jääpalloa eli kaudet 1930-1936 ViPS:n riveissä. Niistä kauden 1930 silloista jalkapallon A-sarjaa. Kaudet 1937-1939 hän pelasi ensolaisen YVPS:n riveissä. Sotavuosina hän pelasi Susien riveissä. Kaikkiaan Kariluoma pelasi 23 pääsarjaottelua tehden niissä 12 maalia. === Saavutukset jalkapallossa === * SM-pronssi kaudella 1941 == Muusta == Kariluoma työskenteli ennen sotia Karjalassa asuessaan varastomiehenä. Sotien jälkeen hän asettui asumaan Helsinkiin, jossa työskenteli koneasentajana. ==Lähteet== Luokka:Suomalaiset jalkapalloilijat Luokka:Suomalaiset jääpalloilijat Luokka:Vuonna 1911 syntyneet Luokka:Vuonna 1995 kuolleet
Gazli

Gazli on kaupunki Buharan alueen Romitanin piirissä Uzbekistanissa. Se sijaitsee Kyzylkumin aavikolla 106 kilometriä Buharasta luoteeseen. Kaupungissa oli 8 100 asukasta vuonna 2016. Paikkakunta on syntynyt vuonna 1956 suuren maakaasuesiintymän käyttöön oton yhteydessä. Alueen kaasuvarat on arvioitu 500 miljardin kuutiometrin suuruisiksi. Maakaasun yhteydessä esiintyy myös öljyä. Buhoronefgaz-yhtiön hyödyntämältä kentältä on rakennettu kaasuputket Uralille, Euroopan-puoleiselle Venäjälle, Kazakstaniin ja Taškentiin. Gazlista tuli kaupunki vuonna 1977. Gazlin kautta kulkee Buharan ja Urganchin välinen maantie. Kaupungissa on lukio, elokuvateatteri ja muita kulttuuripalveluja. ==Lähteet== Luokka:Buharan alue Luokka:Uzbekistanin kaupungit
Théodore Chassériau

Théodore Chassériau (1819–1856) oli ranskalainen taidemaalari. Hänen ensimmäinen opettajansa oli Jean-Auguste-Dominique Ingres, jolta hän sai paljon vaikutteita. Hän oppi tältä etenkin tarkan piirtämisen ja plastisen muotokäsittelyn. Sittemmin Chassériau alkoi lähetä Eugène Delacroix’n edustamaa koloristista suuntaa, ja varsinkin tehtyään matkan orienttiin hän omaksui värikkään ja maalauksellisen esitystavan. Chassériau oli monipuolinen taiteilija: hän maalasi taruaiheita ja uskonnollisia aiheita, kansanelämän kuvauksia ja muotokuvia. Ranskan maalaustaiteen myöhempien aikojen mystiset ja koristeelliset virtaukset, esimerkiksi Gustave Moreaun, Puvis de Chavannesin työt, ovat saaneet herätteen hänen teoksistaan. Merkittävimpiä niistä ovat Venus, Ester koristelee itseään, Apollo ja Dafne, Macbeth ja noidat, Arabialaiset ratsumiehet keräävät kaatuneita, Tepidarium Pompeijissa, jotka olivat pitkään lähes unohduksissa, niin että hänen arvonsa ja merkityksensä havaittiin vasta Pariisin maailmannäyttelyissä 1889 ja 1900.Tietosanakirja 1909, osa 11, Hakusana: Chassériau, Théodore ==Maalauksia== Junges Mädchen, von Théodore Chassériau.jpg|Nuori tyttö Théodore Chassériau - Ali-Ben-Hamet, Caliph of Constantinople and Chief of the Haractas, Followed by his Escort.JPG|Ali Ben-Hamet, Konstantinopolin kalifi. ==Lähteet== ==Aiheesta muualla== Luokka:Ranskalaiset taidemaalarit Luokka:Vuonna 1819 syntyneet Luokka:Vuonna 1856 kuolleet
Innbygda

Innbyggda on taajama Trysilin kunnassa Innlandetin läänissä Norjassa ja kuntansa hallinnollinen keskus. Taajaman pinta-ala on 3,1 neliökilometriä ja asukasluku 2 467 vuonna 2023. ==Lähteet== Luokka:Trysil Luokka:Norjan taajamat
Nybergsund

Nybergsund on taajama Trysilin kunnassa Innlandetin läänissä Norjassa. Taajaman pinta-ala on 0,6 neliökilometriä ja asukasluku 377 vuonna 2023. ==Tunnettuja henkilöitä== * Tormod Haugen (1945–2008), kirjailija ==Lähteet== Luokka:Trysil Luokka:Norjan taajamat
Jesse Kylänpää

Jesse Kylänpää on suomalainen kilpapurjehtija Finnjolla-luokassa, joka edustaa Rauman purjehdusseuraa. Kylänpää on voittanut 5 suomenmestaruutta Finnjollaluokassa. Vuonna 2022 tuolloin 33-vuotias Kylänpää sai mestaruuden myös 606-luokassa, ja edellisvuonna Louhi-luokassa. Hän oli pitänyt pitkän tauon kilpapurjehduksessa, jota ennen kilpaili 606-luokassa vuosina 2010–2012 ja Finnjollilla pidempään. == Lähteet == Luokka:Syntymävuosi puuttuu Luokka:Elävät henkilöt Luokka:Suomalaiset kilpapurjehtijat
Lokalavisa Trysil – Engerdal

Lokalavisa Trysil – Engerdal (aiemmin Lokalavisa Sør-Østerdal) on norjalainen vuonna 2005 perustettu paikallislehti, joka kattaa Trysilin ja Engerdalin kunnat. Lehti kuuluu Amedia-konserniin ja ilmestyy paperisena torstaisin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Trysil Luokka:Engerdal
Menstadin yhteenotto

Menstadin yhteenotto tapahtui 8. kesäkuuta 1931 Norjan Skienissä työläisten ja valtion järjestysvoimien välillä. Osana laajempaa suuren laman aiheuttamaa työmarkkinakonfliktia Norsk Hydro oli asettanut työntekijänsä työsulkuun ja palkannut ulkopuolista työvoimaa ilman työehtosopimusta. Työntekijäpuoli piti näitä rikkureina, ja parituhatta mielenosoittajaa marssi Norsk Hydron satamavarastolle, jossa heitä oli vastassa noin sata poliisia. Syntyi tappelu, ja paikalle lähetettiin sotilaita Oslosta sekä neljä sotalaivaston alusta. Yhteenotossa loukkaantui kolme poliisia, yksi heistä menetti toisen silmänsä. Väkivaltaisuudet herättivät suurta huomiota ja pelkoa vallankumouksesta. Työväenliikkeen enemmistö oli kuitenkin maltillista, ja työmarkkinakonflikti saatiin lopulta ratkaistua neuvotteluteitse saman vuoden syksynä. Menstadin yhteenotosta tuomittiin kaksi henkilöä sakkoihin ja 20 enimmillään kymmenen kuukauden vankeustuomioon. ==Katso myös== * Ådalenin laukaukset * Kemin veritorstai ==Lähteet== Luokka:Norjan historia Luokka:Skien Luokka:1931 Luokka:Mielenosoitukset ja levottomuudet
Magnor

Magnor on taajama Eidskogin kunnassa Innlandetin läänissä Norjassa. Taajaman pinta-ala on 1,4 neliökilometriä ja asukasluku 938 vuonna 2023. Magnorista on kolme kilometriä Ruotsin rajalle. ==Kuvia== Magnor Glassverk 4 TRS.jpg|Magnorin lasitehtaan tuotteita. Magnor kirke.jpg|Magnorin kirkko ==Lähteet== Luokka:Eidskog Luokka:Norjan taajamat
Slemsrud

Slemsrud on taajama Hamarin kunnassa Innlandetin läänissä Norjassa. Taajaman pinta-ala on 0,5 neliökilometriä ja asukasluku 545 vuonna 2023. ==Kuvia== Øvre Vang kirke.JPG|Øvre Vangin kirkko ==Lähteet== Luokka:Hamar Luokka:Norjan taajamat
B'nai B'rith

B'nai B'rith (, ) on maailman vanhin ja suurin juutalainen palvelujärjestö. Järjestöllä on miesten looseja, naisten jaostoja ja nuorten jaostoja eri puolilla maailmaa. B'nai B'rith on perustettu vuonna 1843. Järjestö puolustaa ihmisoikeuksia, edistää kulttuurien välisiä suhteita, huolehtii juutalaisten korkeakouluopiskelijoiden uskonnollisista ja kulttuurisista tarpeista erityisesti Hillel-säätiön kautta, tukee juutalaista koulutusta aikuisten ja nuorisoryhmien keskuudessa, tukee sairaaloita ja hyväntekeväisyyslaitoksia, antaa ammatillista ohjausta, tukee sosiaalihankkeita Israelissa, auttaa luonnonkatastrofien uhreja ja toteuttaa laajaa yhteiskunnallista palvelu- ja hyvinvointiohjelmaa. B'nai B'rith pyrkii vaikuttamaan poliittisiin päättäjiin kanssa muun muassa kansalaisoikeuksista, maahanmuutosta, totalitaaristen valtioiden harjoittamasta vapauden väärinkäytöstä, Israelin asemasta ja juutalaisiin kaikkialla maailmassa vaikuttavista ongelmista. Vuonna 1913 järjestö perusti Anti-Defamation League -järjestön. B'nai B'rith on edustettuna Yhdistyneissä kansakunnissa juutalaisjärjestöjen koordinointilautakunnan jäsenyyden kautta. == Lähteet == Luokka:Juutalaiset järjestöt
Pajé (Komorit)

Pajé on kylä Anjouanin saarella Komoreilla. Siellä asuu 1 894 ihmistä. Kylä sijaitsee noin 1,6 kilometriä Mutsamudusta lounaaseen. Kylästä on noin 134 kilometrin matka Komorien pääkaupunkiin Moroniin. == Kylän rakennuksia == Pajéssa on kaksi hotellia, yksi asema ja yksi kauppa. Luokka:Komorien maantiede Luokka:Kylät
Kultakivi (lomakylä)

Kultakivi oli Punkaharjulla vuodesta 1967 aina 2010-luvun taitteeseen toiminut lomakylä, joka koostui 1980-luvulla 140 majoitusmökistä sekä leirintäalueesta Mustajärven rannalla. Lomavieraita kävi kunkin kesän mittaan seitsemänkymmentä tuhatta, ja heitä palveli suurimmillaan 90 kesätyöntekijän henkilökunta. Kultakivellä oli oma seisake paikallisjunille Huutokoski–Parikkala-radan varressa. Kultakivi tunnettiin 1970- ja 1980-luvulla myös jopa 20 000 ihmistä keränneistä juhannusjuhlistaan ja diskoiltoja tarjonneesta ravintolastaan. Kesällä 1972 Helsingin Sanomat luonnehti tuolloin 70 hehtaaria, 80 mökkiä, 350 hengen ravintolan ja 10 yhteissaunaa käsittänyttä Kultakiveä yhdeksi maan suosituimmista ja parhaiten varustetuista leirintäalueista ja sen sijaintia valtatie 14:n varrella erinomaiseksi. Silloisessa kansainvälisessä luokituksessa Kultakivi oli toinen kahdesta pohjoismaisesta ”loistoluokan” eli neljän tähden leirintäalueesta. Se oli jaettu kahtia nuorten ja muiden alueeksi, ja siellä saattoi harrastaa omatoimisesti tai ohjatusti ratsastusta, vesihiihtoa, tennistä, golfia, lentopalloa, sulkapalloa ja pöytätennistä. Taksilentokone kävi kahdesti viikossa tekemässä yleisölennätyksiä, ja päivittäin järjestettiin autoretkiä lähialueen kuntiin. Yhteisessä seurusteluhuoneessa oli avotakka, radio ja televisio. Retkeilijöiden käytettävissä olivat lämpimällä vedellä varustetut suihkut sekä pyykinpesutilat kuivaus- ja silityshuoneineen. Kymmenen kilometrin rantaviivaa ja uintimahdollisuuksia Helsingin Sanomat kehui erinomaisiksi ja vesiä niin puhtaiksi, että ”uidessa voi samalla juoda vettä”. Kultakiven perusti huoltamoyrittäjänä 1950-luvulla aloittanut Eino Riiali (1930–2024) evakkosukunsa 20 hehtaarin tiluksille. Lomakylän kulta-aikaa olivat 1970- ja 1980-luvut, kunnes Suomen 1990-luvun alun lama ja muuttuvat lomatottumukset tekivät toiminnan kannattamattomaksi. Kultakivi ajautui tuolloin Pöyry- yhtiölle, joka vuonna 2001 myi sen eteenpäin eräälle suomalaisyhtiölle, kunnes lomakylän vuonna 2007 osti moskovalainen sijoittaja Miroslav Melnik 2,1 miljoonalla eurolla Alankomaihin rekisteröidyn, venäläisen VTB-pankin enemmistöomistaman Amirale-yhtiön suomalaisen tytäryhtön nimiin. Rakennukset ovat olleet tyhjillään venäläisomistuksen alusta lähtien, mutta niitä on kunnostettu ja rantaan on alettu rakentaa kahdeksaa 125 neliömetrin hirsihuvilaa, joista kuitenkin vain yksi on saatu valmiiksi. Vuonna 2020 lomakylä löysi paikkakuntalaisen ostajan noin miljoonalla eurolla, mutta kaupat peruuntuivat hänen terveydentilansa heikennyttyä. Eino Riiali sai Kultakiven omistajana tuomion kirjanpitorikoksesta ja laittomasta valuutanviennistä. Lomakylän katkeraa kohtaloa hän käsitteli vuonna 2002 ilmestyneessä omakustannekirjassaan Kultakiven ryöstö (ISBN 9529151136). ==Lähteet== Luokka:Punkaharju Luokka:Matkailu Suomessa Luokka:Suomen leirintäalueet Luokka:Entiset suomalaiset matkailualan yritykset
Muborak

Muborak () on kaupunki ja Muborakin piirin hallinnollinen keskus Qashqadaryon alueella Uzbekistanissa. Se sijaitsee Qarshin aavikolla 76 kilometriä alueen pääkaupungista Qarshista luoteeseen. Kaupungissa oli 30 100 asukasta vuonna 2016. Vuonna 1974 perustetun kaupungin lähellä sijaitsee suuri kaasukondensaattikenttä. Siellä toimii prosessoitua maakaasua, kiinteää ja nestemäistä rikkiä, stabiloitua kaasukondensaattia ja nesteytettyä kaasua tuottava tehdas. Muborakin kautta kulkee Buharan ja Qarshin välinen maantie ja rautatie. ==Lähteet== Luokka:Qashqadaryon alue Luokka:Uzbekistanin kaupungit
Punahattuinen tyttö

Punahattuinen tyttö on väitetysti hollantilaisen taidemaalari Johannes Vermeerin vuonna 1669 maalaama öljyvärimaalaus. Maalaus on Vermeerin pienin; sen koko on 22,8×18 cm. Vermeer maalasi teoksen myöhemmällä ja tunnetuimmalla ajanjaksollaan. Teos on maalattu poikkeuksellisesti puutaululle pellavan sijaan. Pystysuoran muotokuvamaalauksen keskiössä on helakanpunaiseen hattuun pukeutunut nuori. Hän istuu katsojan näkökulmasta oikealle päin ja on kääntänyt kasvonsa katsojaan. Mallin nenä on pyöreä, posket litteät ja osa hampaista erottuu korallinpunaisten huulten läpi. == Lähteet == Luokka:Muotokuvamaalaukset
Michael Mosley

Michael Mosley (22. maaliskuuta 1957 Kolkata, Intia – 5. kesäkuuta 2024 Sými, Kreikka) oli brittiläinen televisio- ja radiojuontaja. Hänet tunnettiin muun muassa BBC:n sarjasta Kyllä lääkäri tietää (Trust Me, I'm a Doctor). Hän oli myös 5:2-pätkäpaaston popularisoija.Adam Durbin, Nikos Papanikolaou, Joe Inwood, Search under way after TV presenter Michael Mosley goes missing in Greece BBC 6.6.2024, viitattu 9.6.2024 Carole Cadwalladr, Michael Mosley: ‘No male in my family has made it beyond 72’ The Guardian 22.5.2016, viitattu 9.6.2024 == Elämä ja ura == Mosley syntyi Intiassa ja muutti Englantiin 7-vuotiaana. Hän opiskeli Oxfordin yliopistossa filosofiaa, politiikkaa ja taloustiedettä. Alun perin hän työskenteli investointipankkiirina. Mosley kouluttautui Lontoossa uudelleen lääkäriksi, mutta päättikin vuonna 1985 aloittaa työskentelyn BBC:n palveluksessa avustavana tuottajana.Annabel Rackham, Ian Youngs, Who is the missing TV personality Michael Mosley? BBC 6.6.2024, viitattu 9.6.2024 Vuonna 2002 Mosley sai John Cleesen kanssa Emmy- ehdokkuuden dokumentista The Human Face.Michael Mosley Emmy Awards, viitattu 9.6.2024 Vuonna 2021 Mosley aloitti radio-ohjelman Just One Thing juontamisen. Se saavutti yli 25 miljoonaa kuulijaa kansainvälisesti. Vuonna 2021 Mosley kohtasi kritiikkiä Channel 4:lla juontamastaan laihdutusohjelmasta Lose a Stone in 21 Days, joka syömishäiriöisiä tukevan Beat-järjestön mukaan johti tarpeeseen pidentää sen auttavan puhelimen aukioloaikoja. Mosley tuli tunnetuksi myös muun muassa esiintymisistään ohjelmissa The One Show ja This Morning. Dokumenttiaan Infested! Living With Parasites varten Mosley nielaisi lapamadon. Hän toimi kolumnistina Daily Mailissa. Mosley teki 5:2-dieettiä tunnetuksi varsinkin dokumentilla Eat, Fast and Live Longer ja kirjalla The Fast Diet. == Yksityiselämä == Mosley oli naimisissa lääkäri-kirjailija Clare Bailey Mosleyn kanssa. Pariskunta sai neljä yhteistä lasta. Mosley sai tyypin 2 diabeteksen diagnoosin ja hänelle suositeltiin metformiinilääkityksen aloittamista. Sanojensa mukaan hän kuitenkin saavutti hoitotasapainon ruokavaliolla. == Kuolema == Mosley katosi lomamatkallaan Sýmin saarella Kreikassa 5. kesäkuuta 2024 lähdettyään kävelylle. Mosleyn ruumis löydettiin laajoista etsinnöistä huolimatta vasta 9. kesäkuuta.Mikael Shepelenko, Suuretsinnät käynnissä Kreikassa – Julkkislääkäri Michael Mosley kadonnut Iltalehti 6.6.2024, viitattu 9.6.2024Tunnettu televisiolääkäri yhä kateissa Kreikan saarella Keskisuomalainen 8.6.2024, viitattu 9.6.2024Niko Karvanen, Ella Mustonen, Kadonnut tv-lääkäri Michael Mosley on löytynyt kuolleena Ilta- Sanomat 9.6.2024, viitattu 9.6.2024 Kuolemansyyntutkijalta saatujen alustavien tietojen mukaan Mosley kuoli todennäköisesti lämpöhalvaukseen, joka johtui kävelyretkestä 40-asteen säässä. Mosley oli kuollessaan 67-vuotias. Lopullinen kuolinsyy on luonnollinen kuolema. == Lähteet == == Aiheesta muualla == * Luokka:Brittiläiset lääkärit Luokka:Brittiläiset televisiojuontajat Luokka:Vuonna 1957 syntyneet Luokka:Vuonna 2024 kuolleet